ເອເປັກ ສັນຍາ ຈະຮ່ວມມືກັນ ທາງດ້ານເສດຖະກິດ ຢ່າງໃກ້ຊິດ (ວີດີໂອ)
APEC ກ່າວ​ວ່າ ການ​ຕິດ​ຕໍ່​ພົວພັນ​ທີ່​ດີ​ຂຶ້ນ ​ສາມາດ​ຊ່ອຍ​ຊົດ​ເຊີຍ​ ການ​​ຟື້ນ​ໂຕ​ຄືນ​ ຂອງ​ເສດຖະກິດ ທີ່ຍັງ​ບໍ່​ທຸ່ນ​ທ່ຽງ ​ຂອງ​ໂລກ​ໄດ້.
ບັນດາປະເທດໃນພາກພື້ນເອເຊຍປາຊີຟິກ ໃຫ້ຄຳໝັ້ນສັນຍາ ວ່າ ຈະມີການຮ່ວມໄມ້ຮ່ວມມືກັນທາງດ້ານເສດຖະກິດຢ່າງໃກ້ ຊິດໃນຂະນະທີ່ພວກເຂົາເຈົ້າປິດກອງປະຊຸມສຸດຍອດປະຈຳປີ ຂອງຕົນລົງ ໃນວັນອັງຄານມື້ນີ້ ທີ່ອິນໂດເນເຊຍ ຖະແຫຼງການປິດກອງປະຊຸມ ຂອງອົງການຮ່ວມມືດ້ານເສດຖະກິດແຫ່ງພາກພື້ນເອເຊຍປາຊີຟິກ ຫລື APEC ກ່າວວ່າ ການຕິດຕໍ່ພົວພັນທີ່ດີຂຶ້ນ ສາມາດຊ່ອຍຊົດເຊີຍການຟື້ນໂຕຄືນຂອງເສດຖະກິດ ທີ່ຍັງບໍ່ທຸ່ນທ່ຽງຂອງໂລກໄດ້ ປະທານາທິບໍດີ Susilo Bambang Yudhoyono ແຫ່ງອິນໂດເນເຊຍ ກ່າວວ່າ ການພົບປະກັນເປັນເວລາສອງມື້ຢູທີ່ເກາະບາຫຼີ ສະຖານທີ່ຕາກອາກາດຂອງປະເທດຂອງທ່ານແມ່ນໄດ້ປະສົບຜົນສຳເລັດ ຊຶ່ງທ່ານກ່າວດັ່ງນີ້: ທ່ານ Yudhoyono ກ່າວວ່າ “ພວກເຮົາຂໍຢືນຢັນອີກຄັ້ງໃໝ່ ຄຳໝັ້ນໝາຍຂອງພວກເຮົາ ທີ່ຈະໃຫ້ບັນລຸການເຕີບໂຕທາງເສດຖະກິດທີ່ເຂັ້ມແຂງ ກ້ຳເກິ່ງ ຍືນຍົງແລະຄົບຖ້ວນຂອງພວກເຮົາ” ຄຳປະກາດປິດກອງປະຊຸມຂອງອົງການ APEC ທີ່ມີ 21 ປະເທດເປັນສະມາຊິກຍັງໄດ້ ໃຫ້ຄຳໝັ້ນສັນຍາເຊັ່ນກັນວ່າ ຈະປົກປ້ອງພວກເຂົ້າປາອາຫານ ພະລັງງານ ແລະນ້ຳ ຈາກໄພຂົ່ມຂູ່ຕ່າງໆ ຍ້ອນການປ່ຽນແປງຂອງດິນຟ້າອາກາດນັ້ນ ມີການຄາດກັນໄວ້ກ່ອນໜ້ານີ້ວ່າ ການພົບປະກັນຄັ້ງນີ້ ຈະສ້າງຄວາມກ້າວໜ້າໃຫ້ແກ່ການ ເຈລະຈາ ກ່ຽວກັບການຈັດຕັ້ງກຸ່ມການຄ້ານຶ່ງຂຶ້ນພາຍໃຕ້ການນຳພາຂອງສະຫະລັດ ທີ່ເອີ້ນ ກັນວ່າ ພາຄີຂ້າມມະຫາສະມຸດປາຊີຟິກຫຼື TPPທີ່ສະຫະລັດຫວັງວ່າ ຈະຕົກລົງກັນໄດ້ພາຍ ໃນທ້າຍປີນີ້ ທ່ານ John Kerry ລັດຖະມຸນຕີຕ່າງປະເທດສະຫະລັດໄດ້ພົບປະກັບບັນດາຜູ້ນຳອື່ນໆ ຂອງ11 ປະເທດໃນກຸ່ມເອເປັກ ກ່ຽວກັບເລື້ອງການຈັດຕັ້ງພາຄີການຄ້າ TTP ແລະບໍ່ມີ ການແຈ້ງໃຫ້ຊາບໃດໆໃນເວລານີ້ກ່ຽວກັບຄວາມຄືບໜ້າຂອງການພົບປະກັນນີ້ ທ່ານ Kerry ເປັນຕົວແທນຂອງສະຫະລັດ ເຂົ້າຮ່ວມໃນການພົບປະກັນ ແທນປະທາ ນາທິບໍດີບາຣັກ ໂອບາມາ ທີ່ຈຳເປັນຕ້ອງໄດ້ຢູ່ໃນກຸງວໍຊິງຕັນ ເພື່ອຮັບມືກັບຂໍ້ຂັດແຍ້ງ ເລື້ອງ ງົບປະມານພາຍໃນປະເທດທີ່ໄດ້ພາໃຫ້ມີການອັດການປະຕິບັດງານຂອງລັດຖະ ບານກາງ ເປັນບາງສ່ວນລົງນັ້ນ ຜູ້ນຳຫຼາຍປະເທດທີ່ໄປຮ່ວມກອງປະຊຸມສຸດຍອດກຸ່ມເອເປັກເວລານີ້ພວມມຸ້ງໜ້າໄປ ສູ່ປະ ເທດບຣູໄນ ທີ່ຕັ້ງຢູ່ໃກ້ໆກັບອິນໂດເນເຊຍ ເພື່ອເຂົ້າຮ່ວມກອງປະຊຸມສຸດຍອດ ປະຈຳປີ ຂອງສະມາຄົມອາຊຽນ ທີ່ມີ 10 ປະເທດເປັນສະມາຊິກນັ້ນ ການທີ່ບໍ່ໄດ້ໄປມີໜ້າ ຂອງປະທານາທິບໍດີບາຣັກ ໂອບາມາ ໃນທັງສອງກອງປະຊຸມສຸດ ຍອດ ໄດ້ສ້າງຄວາມຜິດຫວັງໃຫ້ແກ່ພັນທະມິດໃນພາກພື້ນເອເຊຍປາຊີຟິກທີ່ກຳລັງ ພະຍາຍາມຊອກຫາຊ່ອງທາງ ເສີມຂະຫຍາຍສາຍພົວພັນໃຫ້ເຂັ້ມແຂງຂຶ້ນກັບກຸງວໍຊິງ ຕັນເພື່ອສ້າງຄວາມກ້ຳເກິ່ງກັນກັບອິດທິພົນທາງດ້ານເສດຖະກິດແ ລະທະຫານຂອງຈີນ ທີ່ກຳ ລັງເພີ່ມຂຶ້ນໃນຂົງເຂດນັ້ນ